Tour de Ski 2018/19

Tour de Ski 2018/19 var den trettende utgaven av Tour de Ski, og inngikk i verdenscupen i langrenn 2018/19. Den startet 29. desember 2018 i Toblach, og ble avsluttet 6. januar 2019 i Val di Fiemme.

Norske Heidi Weng og sveitsiske Dario Cologna skulle forsøke å forsvare sine sammenlagtseire fra året før, men ingen av dem klarte å hevde seg inn helt i toppen i sammendraget. Weng endte på syvende plass nesten syv minutter bak vinneren, mens Cologna ble syk før den avsluttende etappen, der skulle han egentlig ha startet som nummer tolv, knapt fire minutter bak ledende Johannes Høsflot Klæbo.

I kvinneklassen tok Ingvild Flugstad Østberg en overlegen seier. Hun ledet med nesten ett minutt på russiske Natalja Neprjajeva og økte denne ledelsen kraftig på den siste etappen som ble avsluttet med den bratte stigningen opp slalåmbakken i Val di Fiemme. I mål hadde hun tredoblet avstanden til den russiske rivalen som så vidt klarte å holde unna for finske Krista Pärmäkoski som kom jagende bak.

I herreklassen hadde Johannes Høsflot Klæbo opparbeidet seg et forsprang på ett minutt og tjue sekunder til russiske Sergej Ustjugov. På vei opp slalåmbakken på avslutningsetappen tok russeren kraftig innpå, men Klæbo holdt unna og tok dermed sammenlagtseieren i sin debut i Tour de Ski. Han ble også den yngste sammenlagtvinneren på herresiden i tourens historie. Lenger bak gikk Simen Hegstad Krüger en sterk etappe og knep tredjeplassen etter å ha gått ut som nummer fem på den avsluttende jaktstarten.

Program

Norske deltagere

Sammenlagt

Etappene

1. etappe

2. etappe

3. etappe

4. etappe

5. etappe

6. etappe

7. etappe

Referanser 

Tour de Ski
Verdenscupen i langrenn 2018/19
Sport i Italia i 2018
Sport i Sveits i 2019
Sport i Tyskland i 2019
Sport i Italia i 2019